மூன்று புள்ளி நண்டு

மூன்று புள்ளி நண்டு, முக்கண் நண்டு, கண் நண்டு (Portunus sanguinolentus, the three-spot swimming crab , blood-spotted swimming crab or red-spotted swimming crab  என்பது இந்திய மற்றும் மேற்கு பசிபிக் பெருங்கடல் நாடுகளின் கழிமுகப் பகுதிகளில் காணப்படும் ஒரு பெரிய நண்டு ஆகும்.

பரவல் 
இந்த நண்டுகள் செங்கடல் வழியாக பாரசீக வளைகுடா, மொசாம்பிக், தென்னாப்பிரிக்கா, மடகாசுகர், மொரிசியசு, பாக்கித்தான், இந்தியா, மாலைத்தீவுகள், இலங்கை, அந்தமான் தீவுகள், மியான்மர், மலாய் தீபகற்பம், தாய்லாந்து, யப்பான்,  கொரியா, தைவான், சீனா, சிங்கப்பூர், இந்தோனேசியா, பிலிப்பீன்சு, ஜாவா, ஆத்திரேலியா, ஹவாய் போன்று உலகின் அனைத்து முக்கிய கடல் பகுதிகளிலும் பரவலாக பரவியுள்ள ஒரு இனம்.

கிளையினங்கள் 
இதில் இரண்டு கிளையினங்கள் அங்கீகரிக்கப்பட்டுள்ளன: 

 போர்ச்சுனஸ் (போர்ச்சுனஸ்) சங்குயோலென்டஸ் ஹவாய்என்சிஸ் ஸ்டீபன்சன், 1968
 போர்ச்சுனஸ் (போர்ச்சுனஸ்) சங்குயோலெண்டஸ் சங்குயோலெண்டஸ் (ஹெர்பஸ்ட், 1783)

விளக்கம் 
இவை அதிகபட்சம் 15-20 செமீ நீளம் கொண்டவை. பசுச் சாம்பல் நிறைத்திலான பெரிய ஓட்டைக் கொண்டது. இந்த ஓட்டில்  சிவப்பு நிறத்தில் வெள்ளை விளிம்புகளுடன் மூன்று  புள்ளிகள் காணப்படும். இதன் மூலமாக இதை எளிதில் அடையாளம் காண இயலும். இந்த நண்டு நீந்த உதவும் கால்கள் தட்டையாகவும் நகங்கள் நீளமாகவும் இருக்கும்.

சூழலியல் 
இந்த நண்டு ஒரு கொன்றுண்ணி ஆகும். சிறு கடல்வாழ்  உயிரினங்களைக் கொன்று உண்ணும்.  கடலடி மணலிலிலும் சேற்றிலும் இது வாழ்கிறது. இது ஒரு ஆபத்தற்ற நண்டு, ஆனால் இதன் கடியானது வலியை ஏற்படுத்தும். ]

உண்ணத்தக்க இனமான இது வணிக ரீதியாக பல நாடுகளில் பிடிக்கப்படுகிறது.

குறிப்புகள் 
 

நண்டுகள்